SJ Njebjelčicy – HZ Łaz/Běły Chołmc 3:3 (1:2)
Zestawa domjacych: Hahn – D. Kral, Hanuza, Hoelzel (54. Hrjehor), Pawlik, Wagner (65. Gödig), Plaettner, Korjeńk, Šołta, Čornak (89. Matješk), Domš
Koparjo Njebjelčanskeje SJ witachu načolne mustwo stafle dwaj wokrjesneje ligi. Sylnosć kaž tež bjezporočna bojownosć hosći bě chowancam trenarja Handrija Krawčika dosć derje znata. W 5. min. bě Oliver Domš wo kročel přepomałki před wrotami přećiwnika a misny tak nisku přihrawku. Tři mjeńšiny po tym hosćo nawjedowachu. Samlutki w Njebjelčanskim škitnym rumje stejacy Philipp Witschas sadźi bul njedźeržomnje do wrotow Nico Hahna. Po někak štwórć hodźinje přesadźi so William Plaettner za domjacych, ale zwrěšći. Hosćo dale bjez přestaća nadběhowachu. W tej fazy so Daniel Kral wjacore razy při wotwobaranju wuznamjeni. Ze zdalenosće 25 metrow zwaži so Chrystof Pawlik na wrota třělić, a bul dźěše wysoko do hóstneje klětki. Mjeńšinu na to pak trjechi Łaz/Běły Chołmc k 1:2 (33.).
pol_Latn pol_Latn szl_Latn